มีอาการแสบร้อนตรงขอบริมฝีปากด้านบนแค่ฝั่งขวา ส่องกระจกดูมีลักษณะแดง มุมปากฝั่งที่เป็นบางทีรู้สึกกระตุกนิดๆด้วยค่ะ อยากทราบว่าเกิดจากอะไร แล้วการที่เพื่อนชอบยืมลิปสติกเราไปทาจะเกี่ยวข้องกันมั้ยคะ
สวัสดีค่ะ อาการแสบร้อน แดงที่ริมฝีปากด้านบนมุมขวา อาจเกิดจาก1. การแพ้หรือระคายเคืองจากสารเคมีต่างๆ เช่น แพ้ลิปสติก ยาสีฟัน น้ำยาบ้วนปาก หรือได้ไปใช้ปากไปอมโลหะบางอย่าง กินน้ำจากแก้วที่เป็นโลหะ หรืออาจแพ้สิ่งที่ทานเข้าไปก็ได้ โดยอาจไปสัมผัสโดนริมฝีปากเข้า2. โดนแมลงสัตว์กัดต่อย3. อุบัติเหตุจากการโดนกระแทก4. การติดเชื้อ เช่น อาจเป็นอาการเริ่มแรกของโรคเริม ซึ่งต่อมาจะมีตุ่มน้ำใสเกิดขึ้น และจะแตกออกกลายเป็นแผลตื้นๆ มีอาการปวด แสบ ร้อน โดยจะติดจากการไปจูบปากกับผู้ที่เป็น หรือการใช้ลิปสติกร่วมกัน การใช้แก้ว ช้อนส้อมร่วมกัน และการทำออรัลเซ็กส์5. การอักเสบต่างๆ ของริมฝีปาก เช่น เกิดจากการขาดสารอาหาร การอักเสบของต่อมน้ำลายเล็กๆ ที่อยู่ใต้ริมฝีปาก ผลข้างเคียงจากการใช้ยาบางชนิด เช่น วิตามินเอในเบื้องต้น ให้งดการใช้ลิปสติกร่วมกับผู้อื่น รวมถึงไม่ควรใช้แก้วน้ำ จานชาม ช้อนส้อมร่วมกับผู้อื่น หากต่อมามีตุ่มน้ำใสขึ้นที่ริมฝีปาก ก็อาจเป็นโรคเริมได้ ซึ่งสามารถหายได้เอง อย่างไรก็ตาม หากอาการเป็นลามมากขึ้น ก็ควรไปพบแพทย์เพื่อตรวจค่ะ